钦定古今图书集成/明伦汇编/闺媛典/第284卷 > 皇清十七 > 苏光达妻汪氏
## 钦定古今图书集成/明伦汇编/闺媛典/第284卷 > 皇清十七 > 苏光达妻汪氏

按《扬州府志》：“汪氏，江都诸生苏光达妻。性端严，寡言笑。达将死，属汪曰：‘吾有志未就，今死，床头书以遗吾儿，长教之，庶竟吾志也’。汪泣诺，独处一室三十年足不越限。家贫，日佣纫以给薪米，市纸笔以教其子。宇既长，知属文，必授版坐几侧，文成取视，一不中，则涕泣罢食。宇由是知名。”